**Отпадат ограниченията за къпане в Албена и Кранево**

Ограниченията за къпане в морето, въведени от РЗИ-Добрич, отпадат.

Резултатите от взетите тази неделя (23 юни) проби показват, че показателите на водите за къпане в трите зони – „Албена“, „Кранево-централен“ и „Кранево-юг“, включително и от района на аварията, вече са в норма. Те съответстват по микробиологичните показатели: „чревни ентерококи“ и „ешерихия коли“ с изискванията на Наредба № 5 от 30 май 2008 г. за управление на качеството на водите за къпане.

Регионална здравна инспекция - Добрич ще продължи да осъществява регулярен мониторинг в съответствие с изискванията, като своевременно ще информира обществеността за установените резултати, които се публикуват на интернет страницата на РЗИ-Добрич, в раздел „Контрол морски води“.

